wannaphong/clean_thaiwikipedia huggingface dataset:
# แม่น้ำกัวดัลกิบีร์
แม่น้ำกัวดัลกิบีร์  เป็นแม่น้ำที่ยาวที่สุดของแคว้นอันดาลูซิอา ทางภาคใต้ของประเทศสเปน ชื่อแม่น้ำมาจากภาษาอาหรับว่า "อัลวาดีลกะบีร" (al-wādī l-kabīr; اَلْوَادِي الْكَبِيرْ) ซึ่งหมายถึง "แม่น้ำใหญ่" แม่น้ำสายนี้เคยมีชื่อเรียกว่า เบติส (Betis) หรือ ไบติส (Baetis) ตั้งแต่สมัยก่อนโรมันจนกระทั่งถึงสมัยอัลอันดะลุส (ช่วงที่ชาวมุสลิมปกครองสเปน) มณฑลในคาบสมุทรไอบีเรียของจักรวรรดิโรมันที่แม่น้ำสายนี้ไหลผ่านนั้นจึงมีชื่อว่า ฮิสปาเนียไบตีกา

200px|thumb|left|แม่น้ำกัวดัลกิบีร์ที่เมืองเซบิยา
แม่น้ำกัวดัลกิบีร์มีความยาว 657 กิโลเมตร มีพื้นที่ลุ่มน้ำมระมาณ 58,000 กิโลเมตร เริ่มต้นที่กัญญาดาเดลัสฟูเอนเตสในทิวเขากาซอร์ลา ผ่านเมืองกอร์โดบาและเมืองเซบิยา และสิ้นสุดที่หมู่บ้านทำประมงชื่อโบนันซา ในเมืองซันลูการ์เดบาร์ราเมดา โดยไหลลงสู่อ่าวกาดิซ (ส่วนหนึ่งของมหาสมุทรแอตแลนติก) พื้นที่ต่ำและชื้นแฉะบริเวณปากน้ำนั้นมีชื่อเรียกว่า "ลัสมาริสมัส" (Las Marismas) มีพื้นที่ติดต่อกับอุทยานแห่งชาติดอญญานา (Doñana National Park)

แม่น้ำกัวดัลกิบีร์เป็นหนึ่งในแม่น้ำขนาดใหญ่ไม่กี่สายของประเทศที่ใช้เดินเรือได้ ซึ่งปัจจุบันสามารถเดินเรือเข้าไปได้ถึงเมืองเซบิยา แต่ในสมัยโรมันนั้น เรือสามารถแล่นลึกเข้าไปถึงเมืองกอร์โดบา กล่าวกันว่าเมืองโบราณเมืองหนึ่งในประวัติศาสตร์สเปนที่ชื่อตาร์เตสโซส (Tartessos) ตั้งอยู่บริเวณปากแม่น้ำสายนี้ แต่ก็ยังไม่พบร่องรอย

กัวดัลกิบีร์
# หม่อมเจ้ารัชฎาภิเศก โสณกุล
ศาสตราจารย์ หม่อมเจ้ารัชฎาภิเศก โสณกุล (16 กุมภาพันธ์ พ.ศ. 2435 — 5 กันยายน พ.ศ. 2492) อดีตปลัดกระทรวงศึกษาธิการ มีพระนามลำลองว่า ท่านชายใหม่ เป็นพระโอรสในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา 

พระประวัติ
ในปีที่หม่อมเจ้ารัชฎาภิเศก ประสูตินั้น พระบาทสมเด็จพระจุลจอมเกล้าเจ้าอยู่หัว ทรงฉลองสิริราชสมบัติครบ 25 ปีสัจธรรม. อาทิตย์อุไทย. กรุงเทพฯ:ดีเอ็มจี. 2551, หน้า 188 จึงมีเจ้านายทูลขอพระราชทานพระนาม ซึ่งพระองค์ได้รับพระราชทานพระนาม "รัชฎาภิเศก" สำหรับพระโอรส-ธิดาพระองค์อื่นที่ได้รับพระราชทานพระนามพร้อมกัน คือ หม่อมเจ้าเฉลิมเขตรมงคล และหม่อมเจ้ารัชลาภจีระฐิต

หม่อมเจ้ารัชฎาภิเศก เสกสมรสกับหม่อมเจ้าพิมพ์รำไพ รพีพัฒน์ ทรงสำเร็จการศึกษาระดับประกาศนียบัตรชั้นสูงจากโรงเรียนเอาน์เดิล ประเทศอังกฤษ แล้วทรงศึกษาต่อระดับปริญญาตรีสาขาวิศวกรรมศาสตร์ วิทยาลัยซิตีแอนด์กิลด์ มหาวิทยาลัยลอนดอน จนสำเร็จการศึกษาระดับวิทยาศาสตรบัณฑิต และวิทยาศาสตรมหาบัณฑิต สาขาฟิสิกส์จาก ราชวิทยาลัยวิทยาศาสตร์ มหาวิทยาลัยลอนดอน โดยพระราชทรัพย์ส่วนพระองค์ของสมเด็จพระมหิตลาธิเบศร อดุลยเดชวิกรม พระบรมราชชนก

ทรงรับราชการที่จุฬาลงกรณ์มหาวิทยาลัย ตำแหน่งอธิบดีกรมวิชาการ อธิบดีกรมมหาวิทยาลัย อธิบดีกรมอาชีวะศึกษาhttp://www.ratchakitcha.soc.go.th/DATA/PDF/2485/D/014/356_1.PDF อธิบดีกรมศึกษาธิการhttp://www.ratchakitcha.soc.go.th/DATA/PDF/2478/D/1409.PDF อธิการบดีจุฬาลงกรณ์มหาวิทยาลัยประกาศสำนักนายกรัฐมนตรี เรื่อง แต่งตั้งอธิการบดีจุฬาลงกรณ์มหาวิทยาลัย 3 กันยายน 2489. กรรมการอำนวยการคุรุสภา ศาสตราจารย์ในคณะอักษรศาสตร์ จุฬาลงกรณ์มหาวิทยาลัย เป็นศาสตราจารย์องค์แรกของประเทศไทย อธิบดีกรมส่งเสริมอุตสาหกรรม ระหว่างปี พ.ศ. 2485 - พ.ศ. 2488 และ ปลัดกระทรวงศึกษาธิการ ระหว่างปี พ.ศ.2488 - พ.ศ. 2489 

หม่อมเจ้ารัชฎาภิเศก โสณกุล สิ้นชีพิตักษัยเมื่อวันที่ 5 กันยายน พ.ศ. 2492 สิริชันษา 57 ปี

 พระยศ 
 31 มีนาคม พ.ศ. 2466 รองอำมาตย์เอก พระราชทานยศ 

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ราชกิจจานุเบกษา ตอนที่ 49 เล่ม 60 วันที่ 18 กันยายน 2486 

 พงศาวลี
# เรือดูโลส
เรือดูโลส(MV Doulos) เป็นเรือขนาดบรรทุกเอาหนังสือกว่า 500,000 เล่ม เป็นร้านหนังสือลอยน้ำที่ใหญ่ที่สุดในโลกและได้รับการบันทึกจากหนังสือกินเนสส์บุ๊กว่าเป็นเรือโดยสารทางทะเลที่เก่าแก่ที่สุดในโลกhttp://www.navy.mi.th/sctr/navynews/2549/september/nvn060949.php จะเดินทางไปยังประเทศต่างๆ รอบโลกโดย มีลูกเรือที่เป็นอาสาสมัครจาก 30 ประเทศทั่วโลกจำนวนกว่า 300 คน

 ประวัติ 
"ดูโลส" ภาษากรีกแปลว่า "ผู้รับใช้" ผลิตเมื่อ ค.ศ. 1914 (พ.ศ. 2457) ใช้ชื่อว่า "เอส เอส เมดินา" ทำหน้าที่ขนส่งหัวหอมจากนิวยอร์กไปกัลเวสตัน รัฐเท็กซัส ต่อมาในปีค.ศ. 1948 ได้เปลี่ยนชื่อเป็น "โรมา" และปีค.ศ. 1952 เปลี่ยนชื่ออีกครั้งเป็น "ฟรัง กาซี" กระทั่งปี ค.ศ. 1977 เปลี่ยนใช้ชื่อว่า "เอ็ม.วี. ดู โลส" 

ช่วงสงครามโลกครั้งที่ 1 เป็นเรือสนับสนุนของอเมริกา และสงครามโลกครั้งที่ 2 ถูกใช้เป็นเรือยามตรวจการณ์
# ฟรีดอมออฟเดอะซีส์
ฟรีดอมออฟเดอะซีส์  เป็นชื่อของเรือสำราญลำใหญ่ลำหนึ่ง เคยได้รับตำแหน่งเรือสำราญที่ใหญ่ที่สุดในโลก  เปิดตัวเมื่อวันที่ 12 พฤษภาคม พ.ศ. 2550 ตัวเรือความสูง 63.70 เมตร ความยาว 338.77 เมตร น้ำหนัก 156,271 ตัน โถงภายในเรือมีความสูงเท่ากับตึก 14 ชั้น และมีดาดฟ้าให้ผู้โดยสาร 15 ดาดฟ้า  ลงทุนประมาณ 800,000 ล้านดอลลาร์  บนเรือมี สวนน้ำ สวนสนุก ลานสเก็ต สนามมวย โรงละคร ถนนช้อปปิ้งยาว 400 กว่าฟุต ที่มีไว้บริการ  

เจ้าของคือ รอยัลแคริบเบียนอินเตอร์เนชั่นแนล บริษัทเดินเรือเพื่อการท่องเที่ยวและพาณิชย์ ซึ่งมีสำนักงานตั้งอยู่ในเมืองไมอามี่ ประเทศสหรัฐอเมริกา
  
 อ้างอิง
# ภาษาแอเมอไรต์
ภาษาแอเมอไรต์ เป็นภาษากลุ่มเซมิติกที่สูญแล้ว ผู้พูดคือชาวแอเมอไรต์ในประวัติศาสตร์ตะวันออกใกล้โบราณยุคสัมฤทธิ์ เป็นที่รู้จักจากภาษายูการิตที่บางส่วนจัดให้เป็นภาษาย่อยตะวันตกสุดในภาษานี้ และจากชื่อเฉพาะที่ไม่ใช่แอกแคดที่บันทึกโดยอาลักษณ์ในภาษาแอกแคดระหว่างช่วงที่ชาวแอเมอไรต์เข้าปกครองบาบิโลเนีย (ปลายสหัสวรรษที่ 3 ถึงต้นสหัสวรรษที่ 2 ก่อนคริสต์ศักราช) และพบในบันทึกภาษาอียิปต์ยุคต้น ชื่อสถานที่แห่งหนึ่งคือ "Sənīr" (שְׂנִיר) คือภูเขาเฮอร์โมน ซึ่งปรากฏในคัมภีร์ไบเบิล (หนังสือเฉลยธรรมบัญญัติ,) 

ลักษณะทั่วไปของภาษานี้ได้แก่  
 มีการแยกการกสัมบูรณ์ – ไม่สัมบูรณ์เช่นเดียวกับภาษาตระกูลเซมิติกอื่นๆ รวมทั้งปัจจัย -a สำหรับบุรุษที่ 3 (ต่างจากภาษาแอกแคดและภาษาฮีบรู), และสระไม่สัมบูรณ์ -a-, เช่นเดียวกับภาษาอาหรับ ต่างจาก -i-. ในภาษาฮีบรูและภาษาอราเมอิก
 มีคำกริยาจากพยัญชนะสองตัวคู่ เช่น Yabanni-Il, “การสร้างของพระเจ้า”  (รากศัพท์ bny)
 มีหลายแห่งที่ภาษาอัคคาเดียใช้ š, ส่วนภาษาแอเมอไรต์ใช้ h เช่นเดียวกับภาษาฮีบรูและภาษาอาหรับ 
 บุรุษที่ 1 สัมบูรณ์คือ -ti (เอกพจน์), -nu (พหูพจน์), เช่นเดียวกับกลุ่มภาษาคานาอัน
# เซาโตแม (รัฐปารานา)
เซาโตแม  เป็นเมืองในรัฐปารานา ประเทศบราซิล ใน พ.ศ. 2563 เมืองนี้มีประชากรประมาณ 5,750 คนIBGE 2020
# ตลาดน้ำอัมพวา
ตลาดน้ำอัมพวา เป็นตลาดน้ำริมคลองอัมพวา ตั้งอยู่ในจังหวัดสมุทรสงคราม ตั้งอยู่ใกล้วัดอัมพวันเจติยาราม เป็นตลาดน้ำที่มีมาแต่โบราณนับร้อยปี และได้เลิกรามาระยะหนึ่ง ต่อมาเทศบาลตำบลอัมพวาได้ฟื้นฟูตลาดน้ำขึ้นมาอีกครั้ง ก่อตั้งขึ้นอย่างเป็นทางการเมื่อวันที่ 11 สิงหาคม พ.ศ. 2547 

นักท่องเที่ยวไทยและต่างประเทศนิยมพักค้างคืนในเรือนแรม เวลาที่ทำการคือ วันศุกร์ เสาร์และอาทิตย์ และวันหยุดนักขัตฤกษ์ ในช่วงเวลาเย็นตั้งแต่ช่วงเวลา 12.00–20.00 น. โดยมีร้านต่าง ๆ ที่เปิดขายเรียงรายอยู่ทั้งสองฝั่งคลอง เช่น อาหารหรือขนมบางอย่างเป็นสูตรโบราณ สินค้าที่ระลึกในรูปแบบย้อนยุค มีบริการล่องเรือชมวิว ชมชีวิตริมคลองอัมพวา และสถานที่สำคัญต่าง ๆ รวมทั้งการเฝ้าดูหิ่งห้อยส่องแสงรายรอบต้นลำพู ถึงกระนั้นเนื่องจากความพัฒนาจึงทำให้หิ่งห้อยเริ่มหายไป รวมถึงเกิดปัญหาตามมา เช่น ตลิ่งทรุด ขยะล้น รถติด สถาปัตยกรรมเก่าแก่ผิดเพี้ยน การรุกคืบจากนายทุนนักค้าที่ดิน จนถึงวิถีชุมชนดั้งเดิมสั่นคลอน
# ห่วงบอร์โรมีน
thumb|150px|ห่วงบอร์โรมีนในอีกรูปแบบหนึ่ง
ในทางคณิตศาสตร์ ห่วงบอร์โรมีน (อังกฤษ: borromean rings) เป็นวงกลมสามวงที่คล้องกันในลักษณะที่เมื่อนำห่วงวงใดวงหนึ่งออกไป ห่วงอีกสองวงที่เหลือจะไม่คล้องกัน
# หม่อมเจ้าสนิทประยูรศักดิ์ รังสิต
หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 – 10 กันยายน พ.ศ. 2538) เป็นพระโอรสในสมเด็จพระเจ้าบรมวงศ์เธอ กรมพระยาชัยนาทนเรนทร ประสูติแต่หม่อมเอลีซาเบท รังสิต ณ อยุธยา

 พระประวัติ 

 ประสูติ 
หม่อมเจ้าสนิทประยูรศักดิ์ รังสิต มีพระนามลำลองว่า ท่านชายเล็กอนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระโอรสในสมเด็จพระเจ้าบรมวงศ์เธอ กรมพระยาชัยนาทนเรนทร ประสูติแต่หม่อมเอลีซาเบท รังสิต ณ อยุธยา เมื่อวันที่ 19 สิงหาคม พ.ศ. 2460 มีโสทรเชษฐาและโสทรขนิษฐา 2 องค์ คือ หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และจารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555)

 การศึกษา 
หม่อมเจ้าสนิทประยูรศักดิ์ทรงศึกษาที่โรงเรียนเทพศิรินทร์ เมื่อปี พ.ศ. 2468 เลขประจำตัว ท.ศ.2978 และเป็นนักเรียนเก่าเทพศิรินทร์ DSA

 ครอบครัว 
หม่อมเจ้าสนิทประยูรศักดิ์ เสกสมรสกับหม่อมอามีเลีย (สกุลเดิม มอนตอลติ) และหม่อมนาลินี (สกุลเดิม สุขนิล) มีโอรสธิดา 3 คน ได้แก่
 หม่อมราชวงศ์พงษ์สนิธ รังสิต สมรสกับ วชิราพร รังสิต ณ อยุธยา
 หม่อมราชวงศ์จารุวรรณ รังสิต สมรสกับอเล็กซานเดอร์ ซูรซก
 อเล็กซานเดอร์ คิม ซูรซก
 แคเธอรีน ไอช่า ซูรซก
 หม่อมราชวงศ์วลัยลักษณ์ รังสิต

 สิ้นชีพิตักษัย 
หม่อมเจ้าสนิทประยูรศักดิ์ รังสิต สิ้นชีพิตักษัยเมื่อวันที่ 10 กันยายน พ.ศ. 2538 สิริชันษา 78 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระโกศราชวงศ์ และ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสม.ร.ว.ศุภวัฒน์ เกษมศรี, พระอนุวงศ์ชั้นหม่อมเจ้าในพระราชวงศ์จักรี, บรรณกิจ, 2549, ISBN 974-221-818-8

 เครื่องราชอิสริยาภรณ์ 

 พงศาวลี
# เกาะเซาตูแม
เซาตูแม เป็นเกาะที่ใหญ่ที่สุดในประเทศเซาตูแมอีปริงซีป ตั้งอยู่ในมหาสมุทรแอตแลนติก มีพื้นที่ 854 ตารางกิโลเมตร เป็นที่ตั้งของเมืองเซาตูแม เมืองหลวงของประเทศ
# หม่อมเจ้าพิมพ์รำไพ โสณกุล
หม่อมเจ้าพิมพ์รำไพ โสณกุล (ราชสกุลเดิม รพีพัฒน์; 18 มกราคม พ.ศ. 2441 – 22 กุมภาพันธ์ พ.ศ. 2510) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา

พระประวัติ
หม่อมเจ้าพิมพ์รำไพเป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรขนิษฐาและโสทรอนุชา 10 องค์ และมีขนิษฐาต่างพระมารดา 2 องค์

 เสกสมรส 
หม่อมเจ้าพิมพ์รำไพเสกสมรสกับหม่อมเจ้าทองต่อ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ เมื่อปี พ.ศ. 2464 และทรงหย่าในเวลาต่อมา มีธิดาคนเดียว คือหม่อมราชวงศ์นภาจรี (สมรสกับเด็ดดวง บุนนาคและสมใจ สิริสิงห) มีบุตร-ธิดา คือ นภดล บุนนาค, ดัชนี วิไลวัลย์, สุทธาจรี ปาลกะวงศ์ ณ อยุธยา, นภาจร สิริสิงห และนันทินี โท

ต่อมาเสกสมรสกับหม่อมเจ้ารัชฎาภิเศก โสณกุล พระโอรสในพระเจ้าบรมวงศ์เธอ กรมขุนพิทยลาภพฤฒิธาดา เมื่อปี พ.ศ. 2476 มีธิดาคนเดียว คือหม่อมราชวงศ์ปรียา โสณกุล

 สิ้นชีพิตักษัย 
หม่อมเจ้าพิมพ์รำไพ โสณกุล สิ้นชีพิตักษัยเมื่อวันที่ 22 กุมภาพันธ์ พ.ศ. 2510 สิริชันษา 69 ปี มีพิธีพระราชทานเพลิงศพเมื่อวันที่ 4 มิถุนายน พ.ศ. 2510 ณ เมรุวัดเทพศิรินทราวาสราชวรวิหาร

 เครื่องราชอิสริยาภรณ์ 

ราชกิจจานุเบกษาเล่ม 37 หน้า 2806 วันที่ 28 พฤศจิกายน 2463 http://www.ratchakitcha.soc.go.th/DATA/PDF/2463/D/2802_1.PDF 

 พงศาวลี
# เซาตูแม
เซาตูแม 1 กันยายน 2565. หรือ เซาตูเม  เป็นเมืองหลวงและเมืองที่ใหญ่ที่สุดของประเทศเซาตูแมอีปริงซีปซึ่งเป็นประเทศเกาะในภูมิภาคแอฟริกากลาง ชื่อเมืองเป็นวลีภาษาโปรตุเกสซึ่งแปลว่า "นักบุญโธมัส" เมืองนี้ก่อตั้งขึ้นในคริสต์ศตวรรษที่ 15 และเป็นเมืองอาณานิคมที่เก่าแก่ที่สุดแห่งหนึ่งของแอฟริกา

ภูมิอากาศ

ความสัมพันธ์กับนานาชาติ
เซาตูแมเป็นเมืองพี่น้องกับเมืองดังนี้:

 คิงส์ทาวน์ ประเทศเซนต์วินเซนต์และเกรนาดีนส์
 ลูอันดา ประเทศแองโกลา
 ลีเบรอวีล ประเทศกาบอง
 อักกรา ประเทศกานา
 ลิสบอน ประเทศโปรตุเกส
# เจนไน
เจนไน  หรือชื่อเดิม มัทราส  เป็นเมืองหลวงของรัฐทมิฬนาฑู ประเทศอินเดีย ตั้งอยู่ริมชายฝั่งโคโรมันเดล (โจฬมณฑล) ของอ่าวเบงกอล ทางตะวันออกเฉียงใต้ของประเทศ มีพื้นที่ 181.06 ตารางกิโลเมตร จำนวนประชากรประมาณ 7.5 ล้านคน (พ.ศ. 2550) จึงทำให้เป็นกลุ่มเมืองที่ใหญ่ที่สุดเป็นอันดับที่ 4 ของประเทศ เจนไนตั้งขึ้นในคริสต์ศตวรรษที่ 17 โดยชาวอังกฤษซึ่งได้พัฒนาเมืองนี้ให้เป็นเมืองหลักและฐานทัพเรือ ในคริสต์ศตวรรษที่ 20 ก็กลายเป็นศูนย์กลางการบริหารที่สำคัญแห่งหนึ่ง ในฐานะเมืองหลวงของเขตมัทราส (Madras Presidency)

เศรษฐกิจของเมืองเจนไน ได้แก่ การผลิตรถยนต์ เทคโนโลยี ฮาร์ดแวร์ และผลิตภัณฑ์เพื่อสุขภาพ โดยเป็นผู้ส่งออกซอฟต์แวร์และบริการทางเทคโนโลยีสารสนเทศรายใหญ่อันดับที่ 3 ของประเทศรองจากเบงคลูรูและไฮเดอราบาด มีท่าอากาศยานนานาชาติ 1 แห่ง และท่าเรือหลักอีก 2 แห่ง เชื่อมต่อกับพื้นที่อื่น ๆ ในประเทศด้วยทางหลวงแผ่นดินสายหลัก 5 สาย และสถานีขนส่งทางรถไฟอีก 2 แห่ง 

เจนไนเป็นที่จัดงานฤดูกาลดนตรีมัทราส (Madras Music Season) กิจกรรมทางวัฒนธรรมประจำปีซึ่งมีการแสดงจากศิลปินหลายร้อยคน เป็นศูนย์กลางสำคัญของนาฏฺศิลป์ชั้นสูงประเภทหนึ่งของอินเดีย คือ ภารตนาฏยัม อุตสาหกรรมภาพยนตร์ภาษาทมิฬซึ่งเรียกว่า คอลลีวูด (Kollywood) มีฐานการผลิตอยู่ในเมืองนี้ นอกจากนี้ยังมีชื่อเสียงจากการเป็นเจ้าภาพจัดการแข่งขันเจนไนโอเพนของสมาคมเทนนิสอาชีพ (ATP) อีกด้วย อย่างไรก็ตาม เมืองนี้ก็ประสบปัญหาขาดแคลนน้ำ การจราจรติดขัด และมลพิษทางอากาศ

 เมืองพี่น้อง 
  เดนเวอร์, สหรัฐอเมริกา
  แซนแอนโทนีโอ, สหรัฐอเมริกา ตั้งแต่เดือนกุมภาพันธ์ พ.ศ. 2551
  แฟรงก์เฟิร์ต, เยอรมนี ตั้งแต่ปี พ.ศ. 2548
  วอลโกกราด, รัสเซีย, ตั้งแต่ปี พ.ศ. 2509
# ผงถ่าน
ผงถ่าน ที่ใช้ในการทำดินปืน พรานสมัยก่อนนิยมนำถ่านที่ได้มาจากต้นพริกป่า  กิ่งพุทรา ต้นพริก ต้นปอป่า เพราะมีความเชื่อว่าเมื่อสัตว์โดนยิงจะทำให้ได้รับความเจ็บปวดมาก และหนีไปได้ไม่ไกล หรือการนำเปลือกผลไม้ชนิดต่างๆเช่น เปลือกมังคุด เปลือกกล้วย ฯลฯ นำไปตากให้แห้งสนิท จากนั้นนำมาตำหรือบดให้ละเอียด
# เพลย์ออฟ
เพลย์ออฟ  เป็นการแข่งขันที่ถูกจัดขึ้นภายหลังจากสิ้นสุดฤดูกาลแข่งขันปัจจุบัน จัดขึ้นเพื่อหาผู้ชนะในการแข่งขันของลีกกีฬา หรือจับคู่แข่งขันของผู้ชนะของแต่ละลีกมาแข่งขันกันหาผู้ชนะสูงสุด ในการแข่งขันที่มีการเลื่อนชั้นหรือตกชั้น การแข่งขันเพลย์ออฟมักจะถูกจัดขึ้นระหว่างทีมที่มีสิทธิตกชั้นกับทีมที่มีสิทธิเลื่อนชั้นเพื่อตัดสินว่าทีมไหนจะอยู่ในระบบลีกไหน
# เมิร์ควู้ด
เมิร์ควู้ด  เป็นชื่อดินแดนแห่งหนึ่งของพวกเอลฟ์ ในจินตนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน

เมิร์ควู้ดเป็นป่าขนาดใหญ่ ตั้งอยู่ทางตะวันออกของแม่น้ำอันดูอิน แต่เดิมมีชื่อเรียกว่า ป่าใหญ่กรีนวู้ด (Greenwood The Great) กินอาณาเขตกว้างไกลในดินแดนโรห์วานิออน ในยุคที่สาม เอลฟ์กลุ่มที่มาอาศัยอยู่ในเมิร์ควู้ดนี้ ส่วนใหญ่เป็นชาวซิลวัน และมีชาวซินดาร์เป็นบางส่วน ภายใต้การปกครองของกษัตริย์ธรันดูอิล 

สภาพทั่วไปของป่า มีต้นไม้โบราณเก่าแก่และสูงใหญ่เป็นจำนวนมาก กิ่งก้านสาขาของแต่ละต้นแผ่ปกคลุมไปทั่ว จนแสงอาทิตย์สามารถผ่านเข้ามาได้เพียงน้อยนิด 

ในช่วงยุคที่สาม เซารอนกลับมาอย่างลับๆ และหลบซ่อนอยู่ในป่าเมิร์ควู้ด ได้สร้างหอคอยที่เรียกว่า โดลกุลดัวร์ (Dol Guldur) นับจากนั้นความมืดก็เข้าปกคลุมเมิร์ควู้ดแม้แต่ในเวลากลางวัน เหล่าปีศาจร้ายได้ใช้สถานที่แห่งนี้เป็นที่อาศัยเพื่อซ่อนตัวซึ่งรวมไปถึง แมงมุมยักษ์ (Great Spiders) ซึ่งเป็นลูกหลานของ ชีล็อบ 

ในหนังสือเรื่อง เดอะฮอบบิท บิลโบ แบ๊กกิ้นส์ เคยเดินทางผ่านป่าแห่งนี้ และได้เข้าเฝ้า "กษัตริย์พราย" ซึ่งก็คือ ธรันดูอิลนั่นเอง จากเหตุการณ์ที่บิลโบได้เข้าเฝ้าคราวนี้ทำให้เราทราบว่า ธรันดูอิลมีผมสีทอง 

นอกจากนี้ในเมิร์ควู้ด เมื่อครั้งที่กอลลัมเดินทางผ่านป่าเพื่อตามหาแหวน กับบิลโบ แต่ถูก อารากอร์นพบเข้าและจับตัวได้ จึงนำเขามาขังเขาไว้ที่นี่ภายใต้การดูแลของพวกเอลฟ์แห่งเมิร์ควู้ด แต่เหล่าสมุนเซารอนสืบทราบและตามมาชิงตัว ระหว่างการต่อสู้ของพวกออร์คและพวกเอลฟ์ กอลลัมหนีไปได้ เลโกลัสจึงไปส่งข่าวการหนีไปของกอลลัม ในที่ประชุมของ เอลรอนด์ และเลโกลัสเจ้าชายแห่งป่าเมิร์ควู้ด ก็ได้เข้าร่วมเป็นสมาชิก คณะพันธมิตรแห่งแหวน 

ต่อมาภายหลัง เอลฟ์จากลอธลอริเอน ได้เข้ามาโจมตีและทำลาย ปราการแห่งโดลกุลดัวร์ จากนั้นเมิร์ควู้ดจึงได้กลับคืนสู่สภาพเดิม ปราศจากเงามืดและความชั่วร้าย
# ฟุตบอลในประเทศเกาหลีใต้
ฟุตบอลในประเทศเกาหลีใต้ เป็นกีฬาที่นิยมมากที่สุดในประเทศFIFA Big Count 2006: 270 million people active in football  แบบสอบถามจากฟีฟ่า ควบคุมและดูแลโดยสมาคมฟุตบอลเกาหลีใต้ โดยมีการจัดการแข่งขันที่สำคัญหลายอย่างได้แก่ เค-ลีก เกาหลีเนชันนอลลีก และเกาหลีเอฟเอคัพ นอกจากนี้แล้วฟุตบอลทีมชาติเกาหลีใต้ยังเป็นทีมชาติในเอเชียทีมหนึ่งที่ประสบความสำเร็จอย่างสูง

 ชื่อเรียก 
คำว่า "ฟุตบอล" ในภาษาเกาหลีนั้นเรียกกันว่า "ชุกกู"  ซึ่งนิยมเขียนในอักษรฮันกึล โดยในอักษรฮันจา เขียนว่า 蹴球 ที่แปลว่า "บอลเตะ" 

 ประวัติ 
ถึงแม้ว่าก่อนหน้านี้ในเกาหลีใต้ จะมีกีฬาคล้ายฟุตบอลที่เรียกว่า ซู้จู้ ที่รับเข้ามาจากจีน แม้กระนั้นฟุตบอลในรูปแบบและกติกาปัจจุบันเริ่มต้นขึ้นเมื่อชาวอังกฤษได้เข้ามาเผยแพร่ตั้งแต่ปี พ.ศ. 2425 หลังจากนั้นได้มีการนิยมเล่นไปทั่ว ต่อมาในปี พ.ศ. 2471 สมาคมฟุตบอลเกาหลีได้ถูกก่อตั้งขึ้นและเข้าร่วมเป็นสมาชิกฟีฟ่าในปี พ.ศ. 2491 เอเอฟซีในปี พ.ศ. 2497 โดยในปีนี้เองเกาหลีใต้ได้ร่วมแข่งขันฟุตบอลโลกรอบสุดท้ายครั้งแรกในฟุตบอลโลก 1954ที่ถูกจัดขึ้นที่ประเทศสวิตเซอร์แลนด์ และได้เข้าร่วมอย่างต่อเนื่อง ในปี พ.ศ. 2545 เกาหลีใต้ได้เป็นเจ้าภาพร่วมจัดการแข่งขัน ฟุตบอลโลก 2002 กับประเทศญี่ปุ่น

ในปี พ.ศ. 2526 ได้มีการก่อตั้งลีกฟุตบอลระดับสูงสุด ในชื่อ ซูเปอร์ลีก โดยมีสมาชิกเพียง 5 สโมสรในขณะนั้น ซึ่งเป็นการแข่งขันของทีมอาชีพและทีมสมัครเล่น ต่อปีในปี 2537 สมาคมได้มีการปรับรูปแบบลีกใหม่ และขณะเดียวกันได้เปลี่ยนชื่อลีกเป็นเค-ลีก และเพิ่มสมาชิกจาก 5 สโมสรเป็น 14 สโมสร ในปี พ.ศ. 2546 เกาหลีเนชันนอลลีกลีกฟุตบอลระดับรองลงมาได้ถูกก่อตั้งขึ้นสำหรับสโมสรฟุตบอลกึ่งอาชีพ และสโมสรสมัครเล่น ในปี 2550 เค-3ลีก ลีกระดับ 3 ได้ถูกก่อตั้งขึ้นตามมา ซึ่งลีกนี้ถูกตั้งขึ้นเป็นลีกทดลอง โดยถ้าประสบความสำเร็จ เค-4ลีกจะถูกวางแผนก่อตั้งในปี 2552

 การแข่งขันและระบบลีก 
การแข่งขันฟุตบอลที่สำคัญในเกาหลีใต้ได้แก่ 
 เค-ลีก ลีกฟุตบอลอาชีพ ระบบในปัจจุบันจะมีการแข่งขันนัดเหย้าและเยือนโดยแข่งทั้งหมด 26 นัด เมื่อจบฤดูกาล ทีมหกอันดันแรกจะมาแข่งขันเพลย์ออฟเพื่อหาผู้ชนะเค-ลีก
 เกาหลีเนชันนอลลีก ลีกฟุตบอลสมัครเล่นระดับประเทศ - จัดการแข่งขันแบ่งเป็น 2 สเตจ สเตจละ 11 นัด ซึ่งผู้ชนะในแต่ละสเตจจะมาแข่งขันเพลย์ออฟเพื่อหาผู้ชนะเนชันนอลลีก 
 เค-3ลีก ลีกฟุตบอลสมัครเล่นระดับประเทศ - จัดการแข่งขันแบ่งเป็น 2 สเตจ โดยเมื่อจบฤดูกาล 4 ทีมที่มีผลงานดีสุดจะมาแข่งขันเพลย์ออฟ เพื่อหาผู้ชนะเค-3ลีก และจได้รับสิทธิในการเข้าแข่งเกาหลีเอฟเอคัพ
 เกาหลีเอฟเอคัพ ฟุตบอลชิงถ้วยสูงสุดของประเทศประจำปี เริ่มต้นในช่วงมีนาคมและจะจบในเดือนธันวาคม

ทีมที่ชนะเลิศและรองชนะเลิศในเค-ลีก จะได้รับสิทธิไปแข่งขันใน เอเอฟซีแชมเปียนส์ลีก นอกจากนี้ทีมที่ชนะเลิศของของเค-ลีกนั้น ยังได้รับสิทธิแข่งขันใน เอ3แชมเปียนส์คัพ ที่เป็นการแข่งขันระหว่างเกาหลีใต้ ญี่ปุ่น และจีน

 ระบบลีก 
ระบบลีกในประเทศเกาหลีใต้ปัจจุบันยังไม่มีระบบการเลื่อนชั้นหรือตกชั้นอย่างเป็นทางการ โดยทีมจากเนชันนอลลีกสามารถเลื่อนชั้นไปเล่นในเค-ลีกได้ถ้ามีการสนับสนุนทางด้านการเงินที่เพียงพอ อย่างไรก็ตามในปัจจุบันยังไม่มีเลื่อนชั้นเกิดขึ้น สำหรับลีกในระดับรองลงมากำลังถูกจัดตั้งเพื่อให้ระบบลีกสมบูรณ์ยิ่งขึ้น

ลีกฟุตบอลจะเริ่มต้นประมาณเดือนมีนามคมหรือเมษาบน และจะจบในช่วงปลายเดือนพฤศจิกายน

 ระดับลีก / ดิวิชัน 1 เคลีก 1 12 ทีม 2 เคลีก 211 ทีม 3 Korea National League10 ทีม 4 K3 League20 ทีม
# MV
MV หรือ mv อาจหมายถึง
 มิวสิกวิดีโอ (music video)
 มารูนไฟฟ์ (Maroon 5) โดยตัว V หมายถึงเลข 5 นักร้องชาวอเมริกัน
 ประเทศมัลดีฟส์ รหัสประเทศว่า MV
 .mv โดเมนอินเทอร์เน็ตระดับบนสุดของประเทศมัลดีฟส์
 เมาน์เทนวิว เมืองในสหรัฐอเมริกา ตั้งอยู่ในรัฐแคลิฟอร์เนีย
 โมเรโน วอลเลย์ เมืองในสหรัฐอเมริกา ตั้งอยู่ในรัฐแคลิฟอร์เนีย
 มิชชัน เวจิโอ เมืองในสหรัฐอเมริกา ตั้งอยู่ในรัฐแคลิฟอร์เนีย
 mv (คอมพิวเตอร์) คำสั่งยูนิกซ์
 มิเชล วิค นักเล่นอเมริกันฟุตบอล
 สโมสรฟุตบอลเมลเบิร์นวิกตอรี สโมสรฟุตบอลในประเทศออสเตรเลีย
# ภาษาเตอร์กิกเก่า
ภาษาเตอร์กิกเก่า ใช้พูดโดยชาวกอกเติร์กและใช้ในจารึกอักษรออร์คอน ใกล้เคียงกับภาษาอุยกูร์โบราณ รวมทั้งภาษาเติร์กในเขตไซบีเรีย เป็นบรรพบุรุษของภาษากลุ่มเติร์กตะวันตก เช่นภาษาโอคุซและภาษาเคียปชัก
# ภาษาบาราบา
ภาษาบาราบา เป็นภาษากลุ่มเตอร์กิก มีผู้พูด 8,000 คนในไซบีเรีย ประเทศรัสเซีย ใกล้เคียงกับภาษาตาตาร์มาก จนบางครั้งถือว่าเป็นสำเนียงของภาษาตาตาร์ อยู่ในภาษากลุ่มเคียปชัก โดยมีความสัมพันธ์กับภาษาบัสกีร์ซึ่งเป็นภาษาในกลุ่มเดียวกันน้อยที่สุด ไม่มีฐานะเป็นภาษาราชการ เฉพาะสำเนียงกาซาน ตาตาร์เท่านั้นที่ใช้ในงานเขียน
 อ้างอิง
# โกศล ส.วรพิน
โกศล ก่อเกียรติยิม หรือนายบุญสม โพธิ์ทอง เกิดเมื่อ 5 พฤษภาคม พ.ศ. 2527 ที่ จ.นครราชสีมา สถิติการชก 30 ครั้ง ชนะ 17 (น็อค 11) เสมอ 1 แพ้ 12 

 เกียรติประวัติ 
 แชมป์ PABA เฉพาะกาลรุ่นซูเปอร์แบนตัมเวท 
 ชิง 29 มีนาคม 2550 ชนะน็อค ทาเคียร์ อิบรากิมอฟ (คาซัคฯ) ยก 9 ที่ จ.พิจิตร
 ป้องกันแชมป์ครั้งที่ 1, 30 กรกฎาคม 2550 ชนะน็อค ซู ซงหยง (จีน) ยก 2 ที่ จ.มหาสารคาม
 ป้องกันแชมป์ครั้งที่ 2, 23 ตุลาคม 2550 ชนะคะแนน อเล็กซ์ เอสคาสเนอร์ (ฟิลิปปินส์) ที่ ปทุมธานี
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกเยาวชนรุ่นเฟเธอร์เวท WBC เมื่อ 19 มีนาคม 2547 แพ้น็อค ทอมมี่ บราวน์ (ออสเตรเลีย) ยก 6 ที่ ออสเตรเลีย
 ชิงแชมป์เงารุ่นซูเปอร์แบนตัมเวท WBC เมื่อ 11 ธ.ค. 2547 แพ็น็อค เยลซิน เจลลาวูฟ (คาซัคฯ) ยก 1 ที่ คาซัคสถาน
 ชิงแชมป์โลกเยาวชนรุ่นซูเปอร์แบนตัมเวท WBC เมื่อ 18 มีนาคม 2548 แพ้น็อค มิเกล โรมัน (เม็กซิโก) ยก 5 ที่ เม็กซิโก
# พลับพลาชัย
พลับพลาชัย หรือ พลับพลาไชย สามารถหมายถึง

 เขตการปกครอง
 อำเภอพลับพลาชัย จังหวัดบุรีรัมย์
 ตำบลพลับพลาไชย อำเภออู่ทอง จังหวัดสุพรรณบุรี

 ถนน
 ถนนพลับพลาไชย เขตป้อมปราบศัตรูพ่าย กรุงเทพมหานคร
 ห้าแยกพลับพลาไชย เขตป้อมปราบศัตรูพ่าย กรุงเทพมหานคร

 ศาสนสถาน
 วัดพลับพลาชัย แขวงป้อมปราบ เขตป้อมปราบศัตรูพ่าย กรุงเทพมหานคร
 วัดพลับพลาชัย ตำบลหนองกุง อำเภอน้ำพอง จังหวัดขอนแก่น
 วัดพลับพลาชัย ตำบลเขาชายธง อำเภอตากฟ้า จังหวัดนครสวรรค์
 วัดพลับพลาชัย (โบราณสถาน) ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
 วัดพลับพลาชัย ถนนดำเนินเกษม ตำบลคลองกระแชง อำเภอเมืองเพชรบุรี จังหวัดเพชรบุรี
 วัดพลับพลาชัย ตำบลพลับพลา อำเภอเชียงขวัญ จังหวัดร้อยเอ็ด
 วัดพลับพลาชัย ตำบลท่าหาดยาว อำเภอโพนทราย จังหวัดร้อยเอ็ด
 วัดพลับพลาชัย ตำบลทุ่งหลวง อำเภอสุวรรณภูมิ จังหวัดร้อยเอ็ด
 วัดพลับพลาไชย ตำบลพลับพลาไชย อำเภออู่ทอง จังหวัดสุพรรณบุรี

 สถานศึกษา
 โรงเรียนวัดพลับพลาชัย ถนนหลวง แขวงป้อมปราบ เขตป้อมปราบศัตรูพ่าย กรุงเทพมหานคร
 โรงเรียนบ้านพลับพลาชัย ตำบลหนองพิกุล อำเภอตากฟ้า จังหวัดนครสวรรค์
 โรงเรียนพลับพลาชัยพิทยาคม ตำบลจันดุม อำเภอพลับพลาชัย จังหวัดบุรีรัมย์
 โรงเรียนพลับพลาไชย ตำบลพลับพลาไชย อำเภออู่ทอง จังหวัดสุพรรณบุรี
 โรงเรียนทุ่งหลวงพลับพลาไชย ตำบลทุ่งหลวง อำเภอสุวรรณภูมิ จังหวัดร้อยเอ็ด
# จักราช
จักราช อ่านว่า [จัก-กะ-ราด] หรือ [จัก-กะ-หฺราด] (ไทยโคราช) อาจหมายถึง

 เขตการปกครอง 
 อำเภอจักราช [จัก-กะ-หฺราด] จังหวัดนครราชสีมา
 ตำบลจักราช อำเภอจักราช จังหวัดนครราชสีมา
 เทศบาลตำบลจักราช จังหวัดนครราชสีมา
 องค์การบริหารส่วนตำบลจักราช จังหวัดนครราชสีมา
 ตำบลจักราช [จัก-กะ-ราด] อำเภอผักไห่ จังหวัดพระนครศรีอยุธยา

 สถานที่ 
 สถานีรถไฟจักราช [จัก-กะ-หฺราด] จังหวัดนครราชสีมา
 โรงเรียนจักราชวิทยา จังหวัดนครราชสีมา

 บุคคล 
 ลวจักราช [ละ-วะ-จัก-กะ-ราด] หรือปู่เจ้าลาวจก ปฐมราชวงศ์ลาว
# ภาษาโตฟา
ภาษาโตฟา เป็นภาษากลุ่มเตอร์กิกใช้พูดในบริเวณอีร์กุส ออบลาสต์ในรัสเซีย ใกล้เคียงกับภาษาตูวัน ซึ่งมีสำเนียงลูกผสมระหว่างสองภาษาเกิดขึ้นคือ สำเนียงตูฮาและเซนเจล ตูวัน วึ่งถือเป็นสำเนียงของทั้งสองภาษา ภาษานี้มีการพัฒนาเสียงวรรณยุกต์ระดับต่ำสำหรับสระเสียงสั้น

 ระบบการเขียน 

 А а Б б В в Г г Ғ ғ Д д Е е Ә ә Ё ё Ж ж З з И и I i Й й К к Қ қ Л л М м Н н Ң ң О о Ө ө П п Р р С с Т т У у Ү ү Ф ф Х х Һ һ Ц ц Ч ч  Ш ш Щ щ ъ Ы ы ь  Э э Ю ю Я я
# เย็นส์ เลมัน
เย็นส์ แกร์ฮาร์ท เลมัน (, ; เกิด 10 พฤศจิกายน ค.ศ. 1969) เป็นอดีตนักฟุตบอลตำแหน่งผู้รักษาประตูชาวเยอรมัน
# วัดหมื่นพุทธเมตตาคุณาราม
วัดหมื่นพุทธเมตตาคุณาราม (敕赐万佛慈恩寺-敕賜萬佛慈恩寺) เป็นวัดมหายาน สังกัดคณะสงฆ์จีนนิกายแห่งประเทศไทย ตั้งอยู่ที่ บ้านป่าไร่ ตำบลท่าข้าวเปลือก (ถนนสายกิ่วพร้าว-บ้านปงน้อย) อำเภอแม่จัน จังหวัดเชียงราย

 ประวัติ 

เมื่อปี พ.ศ. 2532 ทางวัดนำโดยพระมหาคณาจารย์จีนธรรมสมาธิวัตร (เย็นเต็ก) ได้จัดซื้อที่ดินบริเวณบ้านป่าไร่ ตำบลท่าข้าวเปลือก อำเภอแม่จัน จังหวัดเชียงราย เพื่อก่อสร้างวัดจีนนิกายแห่งใหม่ขึ้นโดยตั้งชื่อว่า "วัดหมื่นพุทธเมตตาคุณาราม" โดยมีการวางศิลาฤกษ์ธรรมศาลาเฉลิมพระเกียรติสมเด็จย่าในปี พ.ศ. 2536 และก่อสร้างศาลากตัญญูอนุสรณ์พระมหาคณาจารย์จีนธรรมสมาธิวัตร (โพธิ์แจ้ง) เมื่อปี พ.ศ. 2537 และได้น้อมศรัทธาสร้างวัดเพื่อถวายเป็นพระราชกุศลเมื่อครั้งพระบาทสมเด็จพระเจ้าอยู่หัวทรงครองสิริราชสมบัติครบ 50 ปี โดยมุ่งการเผยแผ่พุทธศาสนาฝ่ายมหายานและส่งเสริมการศึกษาให้แก่ชาวไทยภูเขาในพื้นที่ภาคเหนือวัดหมื่นพุทธเมตตาคุณาราม

สิ่งก่อสร้างภายในวัด
 พระอวโลกิเตศวรโพธิสัตว์ หรือ พระสหัสสหัตถสหัสสเนตร (พันมือพันตา) ซึ่งใช้ไม้แดงแกะสลักจากประเทศจีน มีความสูง 6.50 เมตร กว้าง 3.19 เมตร สี่หน้ารวมพันมือพันตา
 พระศรีอริยเมตไตรย องค์ใหญ่ที่สุดในโลก เมื่อลงจากสนามบินเชียงราย ขับรถมาทางแม่จันจะเห็นเด่นชัดตั้งตระหง่านอยู่

การเดินทาง
ไปตามถนนเชียงราย-แม่สาย จนถึงทางแยกเข้าเชียงแสน เลี้ยวขวา ไปตามถนนเชียงแสนประมาณ 20 กิโลเมตร (เลยพิพิธภัณฑ์พระไปประมาณ 4 กิโลเมตร) เลี้ยวขวาอีกครั้งตรงสะพานท่าข้าวเปลือก ขับเข้าไปตามถนนสายกิ่วพร้าว-บ้านปงน้อย อีกประมาณ 11 กิโลเมตร จะเห็นวัดอยู่ด้านขวามือ
# เมมฟิส
เมมฟิส (Memphis) อาจหมายถึง
 เมมฟิส (รัฐเทนเนสซี) เมืองในสหรัฐอเมริกา ถิ่นกำเนิดของศิลปิน เอลวิส เพรสลีย์
 เมมฟิส กริซลีส์ ชื่อทีมกีฬาในเมืองเมมฟิส
 เมมฟิส, อียิปต์ เมืองหลวงเก่าของอียิปต์ใต้ในอดีตช่วง 2,200 ปีก่อนคริสตกาล
 เมมฟิส ชื่อเมืองที่ปรากฏในการ์ตูนเรื่อง คำสาปฟาโรห์
 แม็มฟิส เดอไป นักฟุตบอลชาวดัตช์